95/173/EY: Komission päätös, tehty 7 päivänä maaliskuuta 1995, Perusta peräisin olevien kalastus- ja vesiviljelytuotteiden erityisistä tuontiedellytyksistä (ETA:n kannalta merkityksellinen teksti)



Virallinen lehti nro L 116 , 23/05/1995 s. 0041 - 0046



KOMISSION PÄÄTÖS, tehty 7 päivänä maaliskuuta 1995, Perusta peräisin olevien kalastus- ja vesiviljelytuotteiden erityisistä tuontiedellytyksistä (ETA:n kannalta merkityksellinen teksti) (95/173/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan, sekä katsoo, että yhteisön asiantuntijaryhmä on käynyt tutkimusmatkalla Perussa varmistuakseen yhteisöön vietävien kalastustuotteiden tuotanto-, varastointi- ja lähetysolosuhteista, Perun lainsäädännön kalastustuotteiden terveystarkastusta ja -valvontaa koskevia vaatimuksia voidaan pitää direktiivissä 91/493/ETY vahvistettuja vastaavina, Perun Ministerio de Salud, Dirección General de Salud Ambiental (`DIGESA`) pystyy tehokkaasti tarkastamaan voimassa olevan lainsäädännön soveltamista, direktiivin 91/493/ETY 11 artiklan 4 kohdan a alakohdassa tarkoitetut todistuksen toimittamista koskevat yksityiskohtaiset säännöt sisältävät määritelmät todistuksen mallista, kielestä tai kielistä, jolla mainittu todistus laaditaan ja allekirjoittajan asemasta, direktiivin 91/493/ETY 11 artiklan 4 kohdan b alakohdan mukaisesti on tärkeää varustaa kalastustuotteiden pakkaukset merkinnällä, joka käsittää kolmannen maan nimen ja alkuperälaitoksen hyväksyntänumeron, direktiivin 91/493/ETY 11 artiklan 4 kohdan c alakohdan mukaisesti on tärkeää laatia luettelo hyväksytyistä laitoksista; tämä lista on laadittava DIGESAn komissiolle toimittaman tiedonannon perusteella; DIGESAn on siten varmistuttava, että asiaa koskevia direktiivin 91/493/ETY 11 artiklan 4 kohdan säännöksiä noudatetaan, DIGESA on antanut virallisesti takeet direktiivin 91/493/ETY liitteessä olevan V luvun määräysten noudattamisesta sekä niiden säännösten noudattamisesta, jotka vastaavat laitosten hyväksymistä koskevia mainitun direktiivin säännöksiä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ministerio de Salud, Dirección de Salud Ambiental (DIGESA) on toimivaltainen viranomainen Perussa tarkastamaan ja varmentamaan kalastus- ja vesiviljelytuotteiden vastaavuuden direktiivin 91/493/ETY vaatimusten kanssa. 2 artikla Perusta peräisin olevien kalastus- ja vesiviljelytuotteiden on vastattava seuraavia vaatimuksia: 1. jokaisen lähetyksen mukana on oltava numeroitu, asianmukaisesti täytetty, päivätty ja allekirjoitettu, yhdelle arkille laadittu alkuperäinen terveystodistus, jonka malli on liitteessä A; 2. tuotteiden on oltava lähtöisin liitteessä B olevassa luettelossa mainitusta hyväksytystä laitoksesta; 3. lukuun ottamatta säilykkeiden valmistukseen tarkoitettuja pakkaamattomina jäädytettyjä kalastustuotteita, pakkaukseen on merkittävä lähtemättömästi sana "PERU" ja hyväksytyn alkuperälaitoksen hyväksyntänumero. 3 artikla 1. Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion, jossa tarkastus tapahtuu, virallisista kielistä. 2. Todistuksessa on oltava DIGESAn edustajan nimi, virka-asema ja allekirjoitus sekä DIGESAn virallinen leima, joiden tulee olla merkitty todistukseen tehtyjen muiden merkintöjen väristä poikkeavalla värillä. 4 artikla Tätä päätöstä sovelletaan 1 päivästä helmikuuta 1995. 5 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 LIITE A >KAAVION ALKU"KAAVION LOOPU> LIITE B HYVÄKSYTTYJEN LAITOSTEN JA UIVIEN JALOSTAMOJEN LUETTELO I. Laitokset > TAULUKON PAIKKA> II. Uivat jalostamot >TAULUKON PAIKKA>